Koloveden kansallispuisto

Kolovesi on kansallispuisto Enonkosken ja Heinäveden kuntien ja Savonlinnan kaupungin alueella Etelä-Savon ja Pohjois-Karjalan maakunnissa. Kansallispuisto on perustettu vuonna 1990, jolloin sen pinta-ala oli 23 neliökilometriä. Puistoa on myöhemmin laajennettu, ja sen nykyinen pinta-ala on 60 neliökilometriä. Kansallispuistoa hallinnoi Metsähallitus.

Koloveden erämainen kansallispuisto perustettiin suojeleemaan Suur-Saimaan luonnontilaista saaristoluontoa, saimaannorpan elinympäristöä ja eteläsuomalaista metsäluontoa. Koloveden jääkauden muovaamalle jylhälle maisemalle ominaista ovat vedestä nousevat jyrkät kallionjyrkänteet. Alueella on myös kalliomaalauksia. Kansallispuiston tunnuksen aiheena on Vierunvuoren kalliomaalaus.

Kansallispuistoon pääsee tutustumaan parhaiten melomalla tai soutamalla. Puistossa on kaksi merkittyä retkeilyreittiä, joista toinen on Mäntysalon saaressa.

Lähteet

Aiheesta muualla 

Luontoon.fi: Koloveden kansallispuisto
Metsähallitus: Koloveden kansallispuiston esite
Valokuvia Kolovedeltä

Suomen kansallispuistot
Melontapaikat ja -reitit
Saimaa
Etelä-Savon nähtävyydet
Enonkoski
Heinäveden luonto
Heinäveden nähtävyydet
Savonranta
Savonlinnan luonto
Savonlinnan nähtävyydet
Etelä-Savon luonnonsuojelualueet
Pohjois-Karjalan luonnonsuojelualueet